मुंबईः बॉलीवुड की देसी गर्ल प्रियंका चोपड़ा बीते काफी समय से बॉलीवुड में ही नहीं बल्कि हॉलीवुड में भी खूब सुर्खियां बटोरती नजर आ रही हैं। कई दिनों से प्रियंका सलमान की फिल्म भारत को लेकर भी खूब लाइम लाइट में रहीं। दरअसल, भारत की शूटिंग शुरू होने से कुछ दिन पहले ही प्रियंका ने फिल्म छोड़ दी थी। प्रियंका के फिल्म छोड़ने के बाद कई दिनों से अटकले लगाई जा रही थी की उन्होंने निक से सगाई के लिए फिल्म छोड़ने का निर्णय लिया है। लेकिन सूत्रों के मुताबिक प्रियंका ने सलमान खान की भारत निक की वजह से नहीं छोड़ी है, बल्कि इसका कारण सलमान खुद ही हैं।